आईएल एंड एफएस कंपनी के जीएम विपिन आहलूवालिया ने बताया कि दून इंटरनेशनल क्रिकेट स्टेडियम में फिल्म शूटिंग के लिए भी क्वेरीज आ रही हैं. मुंबई से एक फिल्म निर्माता ने स्टेडियम में शूटिंग के लिए अप्रोच किया है. उम्मीद है कि दिसंबर में यहां शूटिंग शुरू होगी. इसी के साथ अफगानिस्तान ने स्टेडियम को लेकर कंपनी से 3 वर्ष का करार भी किया है. कंपनी के डायरेक्टर के शशिधरन ने बताया कि स्टेडियम में आईपीएल मैचों के लिए दिल्ली डेयर डेविल्स से भी बात चल रही है, वहीं रणजी मैचों के आयोजन के लिए भी यहां प्रयास किए जा रहे हैं.